3 हजार किलोमीटर दूर से IPL मैच देखने पहुंचे थे फैंस; रॉयल्स के बल्लेबाजों ने निराश किया
Ipl Match In jaipur Rajasthan Royals And Royal Challengers Bangalore Yashasvi hits six on bouncer, so Maxwell does bowling practice। RR vs RCB
जयपुर के सवाई मानसिंह स्टेडियम में आज राजस्थान रॉयल्स और रॉयल चैलेंजर्स बेंगलुरु के बीच मैच खेला गया। इस दौरान राजस्थान के कप्तान संजू सैमसन के फैंस का एक ग्रुप 3 हजार किलोमीटर दूर केरल से मैच देखने जयपुर पहुंचा थ।
वहीं 4 साल बाद जयपुर में खेले विराट कोहली को देखने बड़ी संख्या में फैंस स्टेडियम पहुंचे थे। हालांकि कोहली भी ज्यादा नहीं चले और रॉयल्स के बल्लेबाजों ने भी निराश किया। रॉयल्स की टीम 59 रन पर सिमट, बेंगलुरु 112 रन से मैच जीता। रॉयल्स को 172 रन का टारगेट मिला था।
कोलकाता नाइट राइडर्स को हराकर शनिवार को जयपुर पहुंची राजस्थान रॉयल्स टीम का एयरपोर्ट पर स्वागत किया गया था। इसके बाद टीम कड़ी सुरक्षा के बीच होटल जय महल पैलेस पहुंची थी। जहां जॉस बटलर, यशस्वी जयसवाल, रविचंद्र अश्विन समेत टीम के दूसरे खिलाड़ियों ने जमकर एक्सरसाइज की।
इसके बाद शानदार फॉर्म में चल रहे राजस्थान रॉयल्स के यशस्वी जायसवाल ने जो रूट और जॉस बटलर के साथ पूल साइट पर सेल्फी ली थी। कुछ ही देर बाद युजवेंद्र चहल भी पूल साइड पर पहुंच गए थे। जहां उन्होंने यशस्वी के साथ जमकर मस्ती की थी। इस दौरान दोनों खिलाड़ियों ने अपनी सोशल मीडिया अकाउंट से एक दूसरे की तस्वीरों को भी शेयर किया था।
शनिवार शाम राजस्थान रॉयल्स की टीम मेंबर्स ने ग्राउंड पर ही टीम मीटिंग कर रॉयल चैलेंजर बेंगलुरु के खिलाफ होने वाले मुकाबले की रणनीति बनाई थी। इस दौरान टीम के मेंटर कुमार संगकारा, लसिथ मलिंगा और कप्तान संजू सैमसन ने ग्राउंड का मुआयना किया था।
नेट प्रैक्टिस के दौरान राजस्थान रॉयल्स के यशस्वी जयसवाल बॉलर को बाउंसर फेंकने के लिए कहते नजर आए। इसके बाद यशस्वी ने बाउंसर का जवाब ताबड़तोड़ छक्के मार कर दिया। जबकि जॉस बटलर यॉर्कर बॉल पर हिट मारते नजर आए। इस दौरान युजवेंद्र चहल और रविचंद्र अश्विन ने जमकर नेट प्रैक्टिस की।
रॉयल चैलेंज बेंगलुरु की टीम शुक्रवार को ही जयपुर पहुंच गई थी। जहां एयरपोर्ट पर उनकी एक झलक पाने के लिए बड़ी संख्या में ही फैंस की भीड़ जमा दिखी थी। इस दौरान RCB के खिलाड़ियों को कड़ी सुरक्षा के बीच रेलवे स्टेशन स्थित होटल राजपूताना शेरेटन पहुंचे थे। जहां उनका राजस्थानी अंदाज में स्वागत किया गया था। इसके बाद उन्हें लंच में कॉन्टिनेंटल फूड के साथ राजस्थानी जायका परोसा गया था।
शनिवार शाम रॉयल चैलेंजर बेंगलुरु की भी टीम सवाई मानसिंह स्टेडियम पहुंची थी। जहां टीम के प्लेयर्स ने जमकर नेट प्रैक्टिस की थी। इस दौरान 4 साल बाद जयपुर के सवाई मानसिंह स्टेडियम पहुंचे विराट कोहली ने आउटफील्ड और पिच का निरीक्षण किया था। इसके बाद विराट नेट प्रैक्टिस के दौरान ताबड़तोड़ शॉट्स मारते नजर आए थे।
विराट कोहली के साथ ही महिपाल लोमरर, शाहबाज अहमद, डेविड विली, मोहम्मद सिराज और ग्लेन मैक्सवेल ने स्टेडियम में ही रनिंग कर नेट प्रैक्टिस शुरू की थी। इस दौरान अपनी शानदार बैटिंग के लिए मशहूर ग्लेन मैक्सवेल बॉलिंग प्रैक्टिस करते नजर आए थे।